Kartagas (Kolumbija)
Kartagas (isp. Cartago) – miestas Kolumbijoje, Valje del Kaukos departamente, 187 km nuo Kalio, Kaukos upės slėnyje, 917 m aukštyje. Verčiamasi daugiausia žemės ūkiu (ypač kavos auginimu), gyvulininkyste. Chemijos, maisto (daugiausia cukraus ir tabako) pramonė. Per miestą eina Kalio–Medeljino kelias. Kartage yra išlikę kolonijinės epochos (XVII–XVIII a.) pastatų (Švč. Karmelio Mergelės katedra, pranciškonų vienuolyno šventovė, Šv. Onos bažnyčia ir kt.). Polisinės sanatorijos.